PMIndiaData/PMIndiaSum huggingface dataset:
റഷ്യയില് പ്രധാനമന്ത്രിയെ സാംസ്കാരിക പരിപാടികളോടെ വരവേല്ക്കും

റഷ്യന് സന്ദര്ശനത്തിനെത്തുന്ന പ്രധാനമന്ത്രി ശ്രീ.നരേന്ദ്രമോദിയെ ‘അഭിനന്ദന്’, ‘അഭിവ്യക്തി’ എന്നീ ഇരട്ട സാംസ്കാരിക പരിപാടികളിലൂടെ വരവേല്ക്കും. റഷ്യന് കലാകാരന്മാര് അവതരിപ്പിക്കുന്ന ക്ലാസിക്കലും നാടന് കലാരൂപത്തിലുമുള്ള ഇന്ത്യന് കലാ സാംസ്കാരിക പരിപാടികളാവും അരങ്ങേറുക. ഇന്ത്യയുടെ കലാ പാരമ്പര്യത്തിന് റഷ്യയില് കൈവന്നിട്ടുള്ള സ്വീകര്യതയും അന്തര്-സാംസ്കാരിക ധാരണയും വ്യക്തമാക്കുന്നവയായിരിക്കും പരിപാടികള്. റഷ്യന് ബ്രഹ്മകുമാരികളുടെ വന്ദേമാതരം ആലാപനത്തോടെയാകും പരിപാടികള് ആരംഭിക്കുക. തുടര്ന്ന് കുച്ചിപ്പുടി, കഥക്, ദാണ്ട്യരസ് എന്നിവ അരങ്ങേറും. ലതാ മങ്കേഷ്കര് ആലപിച്ച അടല് ബിഹാരി വാജ്പേയിയുടെ കവിതയായ ”ഗീത് ഗാത്താ ഹൂം” ന്റെ സംഗീതാവിഷ്കാരത്തോടെയാകും പരിപാടി സമാപിക്കുക. അടല് ബിഹാരി വാജ്പേയിയുടെ ജന്മദിനത്തിന്റെ തലേന്ന് അരങ്ങേറുന്നു എന്നതാണ് ഈ പരിപാടിയുടെ സവിശേഷത. ഇന്ത്യന് പാരമ്പര്യം ചരിത്രം, സംസ്കാരം എന്നിവയുടെ യഥാര്ത്ഥമായ ആവിഷ്ക്കാരമായിരിക്കും നൂറോളം റഷ്യന് കലാകാരന്മാര് അണി നിരക്കുന്ന അഭിവ്യക്തി. വസുധൈവ കുടുംബകം എന്ന ആശയത്തിന് സമര്പ്പിക്കപ്പെട്ടതാണ് ഈ പരിപാടി.
ഇന്ത്യയുടെ അടുത്ത ചീഫ് ജസ്റ്റിസായി ജസ്റ്റിസ് രഞ്ജന്‍ ഗൊഗോയ് നിയമിതനായി

ഇന്ത്യയുടെ അടുത്ത ചീഫ് ജസ്റ്റിസായി ജസ്റ്റിസ് രഞ്ജന്‍ ഗൊഗോയിയെ രാഷ്ട്രപതി നിയമിച്ചു. അദ്ദേഹം നിലവിലുള്ള ചീഫ് ജസ്റ്റിസായ ജസ്റ്റിസ് ദീപക് മിശ്ര വിരമിക്കുന്നതോടെ 2018 ഒക്ടോബര്‍ മൂന്നിനു ചുമതലയേല്‍ക്കും. a; 1954 നവംബര്‍ 18നു ജനിച്ച ജസ്റ്റിസ് ഗൊഗോയ്, 1978ല്‍ അഭിഭാഷകനായി എന്റോള്‍ ചെയ്തു. ഭരണഘടനാ വിഷയങ്ങള്‍, നികുതി വിഷയങ്ങള്‍, കമ്പനി വിഷയങ്ങള്‍ എന്നിവയില്‍ ഗോഹട്ടി ഹൈക്കോടതിയില്‍ പ്രാക്ടീസ് ആരംഭിച്ചു. 2001 ഫെബ്രുവരി 28ന് അദ്ദേഹം ഗോഹട്ടി ഹൈക്കോടതിയിലെ സ്ഥിരം ജഡ്ജിയായി നിയമിക്കപ്പെട്ടു. 2010 സെപ്റ്റംബര്‍ ഒന്‍പതിന് പഞ്ചാബ് ആന്‍ഡ് ഹരിയാന ഹൈക്കോടതിയിലേക്കു സ്ഥലംമാറ്റപ്പെട്ടു. 2011 ഫെബ്രുവരി 12ന് പഞ്ചാബ് ആന്‍ഡ് ഹരിയാന ഹൈക്കോടതി ചീഫ് ജസ്റ്റിസായി നിയമിതനായി. 2012 ഏപ്രില്‍ 23നാണ് സുപ്രീം കോടതി ജഡ്ജിയായി നിയമിതനായത്.
ആത്മനിര്‍ഭര്‍ ഭാരത് ആപ്പ് ഇന്നൊവേഷന്‍ ചലഞ്ചിന്റെ ഭാഗമായി വികസിപ്പിച്ച ആപ്ലിക്കേഷനുകളെ മന്‍ കി ബാത്തില്‍ പ്രശംസിച്ച് പ്രധാനമന്ത്രി

ആത്മനിര്‍ഭര്‍ ഭാരത് ആപ്പ് ഇന്നൊവേഷന്‍ ചലഞ്ചില്‍ യുവാക്കള്‍ ആവേശത്തോടെ പങ്കെടുത്തുവെന്ന് മന്‍ കി ബാത്തിന്റെ ഏറ്റവും പുതിയ പതിപ്പില്‍ സംസാരിക്കവെ പ്രധാനമന്ത്രി ചൂണ്ടിക്കാട്ടി. സമര്‍പ്പിച്ചവയില്‍ മൂന്നില്‍ രണ്ടും ടയര്‍ 2, ടയര്‍ 3 നഗരങ്ങളിലെ യുവാക്കളുടേതായിരുന്നുവെന്നും അദ്ദേഹം പറഞ്ഞു. വിവിധ വിഭാഗങ്ങളിലായി രണ്ട് ഡസനോളം ആപ്ലിക്കേഷനുകള്‍ക്ക് പുരസ്‌കാരങ്ങള്‍ നല്‍കി. ഈ ആപ്ലിക്കേഷനുകളെ പരിചയപ്പെടാനും അവരുമായി ബന്ധപ്പെടാനും ശ്രോതാക്കളോട് പ്രധാനമന്ത്രി ആവശ്യപ്പെട്ടു. കുട്ടികള്‍ക്ക് ഇടപെടലിലൂടെ പഠിക്കാനാകുന്ന ആപ്ലിക്കേഷനായ കുടുക്കി കിഡ്സ് ലേണിംഗ് ആപ്പ് ഉള്‍പ്പെടെ നിരവധി ആപ്ലിക്കേഷനുകളെക്കുറിച്ച് പ്രധാനമന്ത്രി ചര്‍ച്ച ചെയ്തു. കു കൂ കു എന്ന മൈക്രോ ബ്ലോഗിങ് പ്ലാറ്റ്ഫോമിനായുള്ള ആപ്ലിക്കേഷന്‍; യുവാക്കള്‍ക്കിടയില്‍ ജനപ്രീതി നേടുന്ന ചിംഗാരി ആപ്ലിക്കേഷന്‍; ഏതെങ്കിലും സര്‍ക്കാര്‍ പദ്ധതിയെക്കുറിച്ച് ശരിയായ വിവരങ്ങള്‍ ലഭിക്കാനുള്ള ആസ്ക് സര്‍ക്കാര്‍ ആപ്ലിക്കേഷന്‍; ഫിറ്റ്‌നെസ് ആപ്ലിക്കേഷനായ സ്റ്റെപ്പ് സെറ്റ് ഗോ തുടങ്ങിയവയെക്കുറിച്ചാണ് പ്രധാനമന്ത്രി സംസാരിച്ചത്. ഇന്നത്തെ ചെറിയ സ്റ്റാര്‍ട്ടപ്പുകള്‍ നാളെ വന്‍കിട കമ്പനികളായി മാറുകയും ലോകത്തിനുമുന്നില്‍ ഇന്ത്യയുടെ അടയാളമായി മാറുമെന്നും പ്രധാനമന്ത്രി പറഞ്ഞു. ഇന്ന് ലോകത്ത് നിലനില്‍ക്കുന്ന വന്‍കിട കമ്പനികളെല്ലാം ഒരിക്കല്‍ സ്റ്റാര്‍ട്ടപ്പുകളായിരുന്നുവെന്ന് ആരും മറക്കരുതെന്നും അദ്ദേഹം പറഞ്ഞു.
മുന്‍ നേപ്പാള്‍ പ്രധാനമന്ത്രി ഷേര്‍ ബഹാദൂര്‍ ദ്യൂബ പ്രധാനമന്ത്രിയുമായി കൂടിക്കാഴ്ച നടത്തി

മുന്‍ നേപ്പാള്‍ പ്രധാനമന്ത്രി ശ്രീ. ഷേര്‍ ബഹാദൂര്‍ ദ്യൂബ ന്യൂഡല്‍ഹിയില്‍ പ്രധാനമന്ത്രി ശ്രീ. നരേന്ദ്ര മോദിയുമായി കൂടിക്കാഴ്ച നടത്തി. ഭൂകമ്പത്തെ തുടര്‍ന്നുള്ള പുനര്‍ നിര്‍മ്മാണ പ്രവര്‍ത്തനങ്ങളില്‍ നേപ്പാളിനെ സഹായിക്കുന്നതില്‍ ഇന്ത്യ പൂര്‍ണ്ണമായും പ്രതിജ്ഞാബദ്ധമാണെന്ന് ശ്രീ. നരേന്ദ്ര മോദി വ്യക്തമാക്കി. നേപ്പാളില്‍ ഭരണഘടനാപരമായ തര്‍ക്കങ്ങള്‍ക്ക് പരിഹാരം കാണുന്നതില്‍ കൈവരിച്ച പുരോഗതിയെ പ്രധാനമന്ത്രി അഭിനന്ദിച്ചു. സഹകരണത്തിന്റെയും യോജിച്ച പ്രവര്‍ത്തനത്തിന്റെയും മനോഭാവം ഉള്‍ക്കൊണ്ട് കൊണ്ട് അത്തരത്തിലുള്ള എല്ലാ പ്രശ്‌നങ്ങള്‍ക്കും എത്രയും വേഗം പരിഹാരം ഉണ്ടാകട്ടെയെന്ന് അദ്ദേഹം പ്രതീക്ഷ പ്രകടിപ്പിച്ചു.
പ്രധാനമന്ത്രി പശ്ചിമ ബംഗാളിലെ ജല്‍പായ്ഗുരി സന്ദര്‍ശിച്ചു

പ്രധാനമന്ത്രി ശ്രീ. നരേന്ദ്ര മോദി ഇന്ന് പശ്ചിമ ബംഗാളിലെ ജല്‍പായ്ഗുരി സന്ദര്‍ശിച്ചു. അവിടെ അദ്ദേഹം ദേശീയപാത 31 ഡി യിലെ ഫലാകാത്താ – സല്‍സലാബാരി ഭാഗത്തെ നാല് വരി പാതയാക്കുന്നതിന് തറക്കല്ലിട്ടു. പുതിയ ഹൈക്കോടതി ബഞ്ചിന്റെ ഉദ്ഘാടനവും അവിടെ അദ്ദേഹം നിര്‍വ്വഹിച്ചു. 41.7 മീറ്റര്‍ ദൈര്‍ഘ്യം വരുന്ന ഫലാകാത്താ – സല്‍സലാബാരി പാത ദേശീയ പാതാ വികസന പദ്ധതിയുടെ (എന്‍.എച്ച്.ഡി.പി) രണ്ടാം ഘട്ടത്തിന് കീഴില്‍ വിഭാവനം ചെയ്തിട്ടുള്ള കിഴക്ക് -പടിഞ്ഞാറ് ഇടനാഴിയുടെ ഭാഗമാണ്. വടക്ക് -കിഴക്കന്‍ മേഖലയിലെ ബന്ധിപ്പിക്കലും ഒരു നിര്‍ണ്ണായക കണ്ണിയുമാണ് ഈ പാത. രണ്ടര വര്‍ഷത്തിനുള്ളില്‍ രൂപകല്‍പ്പന, നിര്‍മ്മാണം, സാമ്പത്തികം, പ്രവര്‍ത്തനം, കൈമാറ്റം (ഡി.ബി.എഫ്.ഒ.ടി) അടിസ്ഥാനത്തില്‍ ടോള്‍ പിരിവോട് കൂടിയാണ് പാത നിര്‍മ്മിക്കുക. ഈ പദ്ധതി സല്‍സലാബാരിയില്‍ നിന്നും അലീപൂര്‍ദ്വാരില്‍ നിന്നും സിലിഗുഡിയിലേക്കുള്ള ദൂരം ഏകദേശം 50 കിലോമീറ്ററോളം കുറയ്ക്കും. ജല്‍പായ്ഗുരിയിലെ കല്‍ക്കട്ട ഹൈക്കോടതിയുടെ സര്‍ക്യൂട്ട് ബഞ്ച് ജല്‍പായ്ഗുരിയിലെ ഡാര്‍ജലിംഗ്, കലിംപോങ്, ജല്‍പായ്ഗുരി, വടക്കന്‍ ബംഗാളിലെ കൂച്ച് ബെഹാര്‍ എന്നീ നാല് ജില്ലകളിലെ ജനങ്ങള്‍ക്ക് വേഗത്തില്‍ നീതിനിര്‍വ്വഹണം നടപ്പാക്കും. ഈ നാല് ജില്ലകളിലെയും കക്ഷികള്‍ക്ക് 600 കിലോമീറ്ററോളം യാത്ര ചെയ്ത് കല്‍ക്കട്ട ഹൈക്കോടതിയെ സമീപിക്കുന്നതിന് പകരം 100 കിലോമീറ്ററില്‍ താഴെ ദൂരത്തുള്ള പുതിയ സര്‍ക്യൂട്ട് ബഞ്ചിനെ സമീപിക്കാനാകും.
പ്രധാനമന്ത്രി കശ്മീരി പണ്ഡിറ്റ് സമൂഹത്തിനു ജ്യേഷ്ഠ അഷ്ടമി ആശംസകള്‍ നേര്‍ന്നു

പ്രധാനമന്ത്രി ശ്രീ. നരേന്ദ്ര മോദി കശ്മീരി പണ്ഡിറ്റ് സമൂഹത്തിനു ജ്യേഷ്ഠ അഷ്ടമി ആശംസകള്‍ നേര്‍ന്നു. ‘എല്ലാ ആശംസകളും, വിശേഷിച്ച് കശ്മീരി പണ്ഡിറ്റുകള്‍ക്ക്; ജ്യേഷ്ഠ അഷ്ടമി വിശേഷ വേളയില്‍. മാതാ ഖീര്‍ ഭവാനിയുടെ ദൈവികമായ അനുഗ്രഹത്താല്‍ എല്ലാവരും സന്തോഷമുള്ളവരും ആരോഗ്യമുള്ളവരും അഭിവൃദ്ധിയുള്ളവരും ആയിരിക്കട്ടെ’, പ്രധാനമന്ത്രി പറഞ്ഞു.
തമിഴ്‌നാട്ടില്‍ പേമാരിയിലും വെള്ളപ്പൊക്കത്തിലും ദുരിതമനുഭവിക്കുന്നവര്ക്ക്  പ്രധാനമന്ത്രി സഹായം പ്രഖ്യാപിച്ചു

തമിഴ്‌നാട്ടില്‍ പേമാരിയിലും വെള്ളപ്പൊക്കത്തിലും മരിക്കാനിടയായവരുടെ ബന്ധുക്കള്ക്ക് ജീവന്‍ നഷ്ടപ്പെട്ട ഒരാള്ക്കു രണ്ടു ലക്ഷം രൂപയെന്ന നിരക്കില്‍ പ്രധാനമന്ത്രിയുടെ ദേശീയ ദുരിതാശ്വാസ നിധിയില്നികന്നു ധനസഹായം. പ്രധാനമന്ത്രി ശ്രീ നരേന്ദ്ര മോദിയാണു സഹായം പ്രഖ്യാപിച്ചത്. ഗുരുതരമായി പരുക്കേറ്റവര്ക്ക് അമ്പതിനായിരം രൂപ വീതമുള്ള ധനസഹായവും പ്രഖ്യാപിച്ചു.
നേതാജി ഫയലുകള്‍ പരസ്യമാക്കുന്ന നടപടിയില്‍ സുപ്രധാന നാഴികക്കല്ല്

2016 ജനുവരി 23യില്‍ ഔദ്യോഗിക രഹസ്യമല്ലാതാക്കുന്ന നടപടികള്‍ ആരംഭിക്കുന്നതിന് വേദിയൊരുക്കികൊണ്ട് പ്രധാനമന്ത്രിയുടെ പ്രിന്‍സിപ്പല്‍ സെക്രട്ടറി ശ്രീ. നൃപേന്ദ്ര മിശ്ര, നേതാജി ഫയലുകളുടെ ആദ്യ സെറ്റ് ഇന്ത്യന്‍ നാഷണല്‍ ആര്‍ക്കൈവ്‌സ് ഡയറക്ടര്‍ ജനറലിന് ഔദ്യോഗികമായി കൈമാറി. 2015 ഒക്ടോബര്‍ 14ന് പ്രധാനമന്ത്രി ശ്രീ നരേന്ദ്രമോദിയുടെ ഔദ്യോഗികവസതിയായ റെയ്‌സ് കോഴ്‌സ് റോഡിലെ 7-ാം നമ്പര്‍ വീട്ടിലെത്തിയ നേതാജി സുഭാഷ് ചന്ദ്രബോസിന്റെ അടുത്ത ബന്ധുക്കളെ അദ്ദേഹം ഏറെ ആദരവോടെയും ഊഷ്മളതയോടയുമായിരുന്നു സ്വീകരിച്ചത്. അവരുടെ വികാരങ്ങളും അഭിലാഷങ്ങളും താനും ഗവണ്‍മെന്റും ഉള്‍ക്കൊള്ളുന്നതായി ഉറപ്പ് നല്‍കിയ പ്രധാനമന്ത്രി, അങ്ങനെ ചെയ്യുന്ന രാജ്യത്തെ ആദ്യ പ്രധാനമന്ത്രിയാകാന്‍ കഴിഞ്ഞതില്‍ ബഹുമാനിതനായിരിക്കുന്നതായി കരുതുന്നുവെന്നും അദ്ദേഹം പറഞ്ഞു. ചരിത്രം സൃഷ്ടിച്ചിട്ടുളളത് സ്വന്തം ചരിത്രം മറക്കുന്നവരല്ലെന്നത് ഊന്നിപ്പറഞ്ഞുകൊണ്ട്, പ്രധാനമന്ത്രി ചരിത്രത്തെ ഏതെങ്കിലും തരത്തില്‍ വളച്ചൊടിക്കുന്നതിലും മറച്ചുവെക്കുന്നതിലും തന്റെ ഗവണ്‍മെന്റ് വിശ്വസിക്കുന്നില്ലെന്ന് വ്യക്തമാക്കി. നേതാജിയെക്കുറിച്ചുളള വിവരങ്ങള്‍ ഇന്ത്യയിലെ ജനങ്ങള്‍ക്ക് മുന്നില്‍ തുറന്നുവെക്കാന്‍ പ്രതിജ്ഞാബദ്ധമാണെന്നും അദ്ദേഹം പറഞ്ഞു. നേതാജിയെക്കുറിച്ചുള്ള വിവരങ്ങള്‍ ഔദ്യോഗികരഹസ്യമല്ലാതാക്കുന്ന നടപടിയില്‍ മറ്റു രാജ്യങ്ങളില്‍നിന്നു വസ്തുതകള്‍ നേടിയെടുക്കുന്നതുള്‍പ്പെടെ സാധ്യമായ എല്ലാ ശ്രമങ്ങളും നടത്തുമെന്ന് നേതാജിയുടെ കുടുംബാംഗങ്ങള്‍ക്കു പ്രധാനമന്ത്രി ഉറപ്പുനല്‍കി. നേതാജിയുടെ ജയന്തിദിനവാര്‍ഷികമായ 2016 ജനുവരി 23ന് ഫയലുകള്‍ ഔദ്യോഗിക രഹസ്യരേഖയല്ലാതാക്കുന്നതിനും ജനങ്ങള്‍ക്കായി പരസ്യപ്പെടുത്തുന്നതിനുമുളള നടപടികള്‍ ആരംഭിക്കുമെന്ന് അദ്ദേഹം വ്യക്തമാക്കി. ഈ പ്രതിബദ്ധതക്കുവേണ്ടി പ്രവര്‍ത്തിച്ചുകൊണ്ട്, ഔദ്യോഗിക രഹസ്യരേഖയല്ലാതാക്കുന്നതിനുളള നടപടികളും മാനദണ്ഡങ്ങളും വ്യവസ്ഥ ചെയ്തുകൊണ്ടുളള സത്വരവും ജാഗ്രതയോടെയുമുളള നടപടികള്‍ ഗവണ്‍മെന്റ് സ്വീകരിച്ചുവരികയാണ്. ആദ്യബാച്ചായി പ്രധാനമന്ത്രിയുടെ ഓഫീസിലെ 33 ഫയലുകളില്‍ തീര്‍പ്പുണ്ടാക്കുകയും അതെല്ലാം ഇന്ത്യന്‍ നാഷണല്‍ ആര്‍ക്കൈവ്‌സിന് കൂടുതല്‍ പ്രക്രിയകള്‍ക്കും സൂക്ഷിക്കുന്നതിനും ഡിജിറ്റലാക്കുന്നതിനുമായി കൈമാറുകയും പ്രധാനമന്ത്രിയുടെ ഓഫീസിലുളള 58 ഫയലുകള്‍ പരസ്യപ്പെടുത്താന്‍ ഒരുക്കങ്ങളാരംഭിക്കുകയും ചെയ്തു. ആഭ്യന്തമന്ത്രാലയവും വിദേശകാര്യമന്ത്രാലയവും അവരുടെ കൈവശമുളള ഫയലുകള്‍ പരസ്യപ്പെടുത്തുന്നതിനു പ്രത്യേകമായി നടപടികള്‍ എടുക്കുന്നുണ്ട്. നേതാജിയുമായി ബന്ധപ്പെട്ട ഫയലുകള്‍ ഔദ്യോഗികരഹസ്യരേഖയല്ലാതാക്കണമെന്ന ജനങ്ങളുടെ ഏറെക്കാലത്തെ ആവശ്യം പൂര്‍ത്തീകരിക്കുന്നതിലുളള ഒരു സുപ്രധാന നാഴികക്കല്ലാണിത്.
ജിയോസിങ്ക്രണസ് ഉപഗ്രഹ വിക്ഷേപണ വാഹനം (മാര്‍ക്ക് 3) പദ്ധതി തുടരുന്നതിന് കേന്ദ്ര മന്ത്രിസഭായോഗം അനുമതി നല്‍കി.

4338.20 കോടിരൂപ ചെലവുവരുന്ന പത്ത് ജി.എസ്.എല്‍.വി (എം 3) ഫ്‌ളൈറ്റുകളടങ്ങിയ ജിയോസിങ്ക്രണസ് ഉപഗ്രഹ വിക്ഷേപണ വാഹനം മാര്‍ക്ക് 3 (ജിഎസ്എല്‍വി എംകെ 3) പദ്ധതിയുടെ ഒന്നാംഘട്ടം തുടരുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷയില്‍ ചേര്‍ന്ന കേന്ദ്രമന്ത്രിസഭായോഗം അംഗീകാരം നല്‍കി. 10 ജി.എസ്.എല്‍.വി എംകെ 3 വാഹനങ്ങള്‍, അവശ്യ സൗകര്യങ്ങള്‍ മെച്ചപ്പെടുത്തല്‍, പദ്ധതി പരിപാലനം, വിക്ഷേപണം എന്നിവയുടെ ചെലവും ഇതില്‍ ഉള്‍പ്പെടുന്നു. ജിഎസ്എല്‍വി എംകെ മൂന്നാമത് തുടര്‍ പദ്ധതി- ഒന്നാം ഘട്ടം എന്നത് രാജ്യത്തെ ഉപഗ്രഹ ആശയവിനിമയ ആവശ്യങ്ങള്‍ നിറവേറ്റുന്നതിനുള്ള് 4 ടണ്‍ വിഭാഗത്തില്‍പ്പെട്ട വാര്‍ത്താവിനിമയ ഉപഗ്രഹങ്ങള്‍ വിക്ഷേപിക്കുന്നതിന്റെ ആദ്യ ഘട്ടമാണ്. ജിഎസ്എല്‍വി എംകെ 3 പ്രാവര്‍ത്തികമാകുന്നതോടെ രാജ്യം 4 ടണ്‍ വിഭാഗത്തില്‍പ്പെട്ട വാര്‍ത്താവിനിമയ ഉപഗ്രഹങ്ങളുടെ വിക്ഷേപണ ശേഷിയില്‍ സ്വയം പര്യാപ്തത കൈവരിക്കും. കൂടാതെ ബഹിരാകാശ അടിസ്ഥാന സൗകര്യങ്ങള്‍ സുസ്ഥിരമാക്കാനും ശക്തിപ്പെടുത്താനും വിദേശ രാജ്യങ്ങളില്‍ നിന്നുള്ള വിക്ഷേപണ വാഹനങ്ങളിന്‍മേലുള്ള ആശ്രിതത്വം കുറക്കാനും കഴിയും. ജിഎസ്എല്‍വി എംകെ 3 തുടര്‍പദ്ധതിയുടെ ഒന്നാം ഘട്ടത്തിലൂടെ ഗ്രാമീണ ബ്രോഡ്ബാന്‍ഡ് കണക്ടിവിറ്റിക്ക് ആവശ്യമായ ഹൈ ത്രൂപുട്ട് ഉപഗ്രഹങ്ങളുടെ ദേശീയ ആവശ്യകത നേരിടാനും, വാര്‍ത്താവിനിമയ ഉപഗ്രഹങ്ങള്‍ ലഭ്യമാക്കാനും, ഡി.ടി.എച്ച്, വിസാറ്റ്, ടെലിവിഷന്‍ പ്രക്ഷേപകര്‍ക്ക് ട്രാന്‍സ്‌പോണ്ടറുകളുടെ ലഭ്യത നിലനിര്‍ത്തുന്നതിനും വര്‍ദ്ധിപ്പിക്കുന്നതിനും കഴിയും. 2019- 2024 കാലയളവില്‍ ഉപഗ്രഹ വിക്ഷേപണ ദൗത്യത്തിന് അനുമതി നല്‍കുന്നതിനുള്ള ആദ്യ ഘട്ട പ്രവര്‍ത്തന ഘടകവുമാകും ജിഎസ്എല്‍വി എംകെ 3 തുടര്‍പദ്ധതി. ജിയോസിങ്ക്രണസ് ട്രാന്‍സ്ഫര്‍ ഓര്‍ബിറ്റ് (ജിടിഒ) ലേക്കുള്ള 4 ടണ്‍ വിഭാഗ ഉപഗ്രഹങ്ങള്‍ വിക്ഷേപിക്കുന്നതിന് സ്വയം പര്യാപ്തത കൈവരിക്കുന്നതിനാണ് ജിയോസിങ്ക്രണസ് ഉപഗ്രഹ വിക്ഷേപണ വാഹനം (മാര്‍ക്ക് 3) വികസിപ്പിച്ചെടുത്തത്. ഇത് 2014 ല്‍ ഒരു പരീക്ഷണാത്മക ഫ്‌ളൈറ്റും (LVM3-X) 2017 ലെ ഒരു വികസന ഫ്‌ളൈറ്റും (GSLV MkIII-D1) യാഥാര്‍ത്ഥ്യമാക്കി. 2018-19 ലെ രണ്ടാമത്തെ വികസന ഫ്‌ളൈറ്റ് ഈ വര്‍ഷം പൂര്‍ത്തിയാക്കും. പശ്ചാത്തലം 4 ടണ്‍ വിഭാഗത്തില്‍പ്പെട്ട വാര്‍ത്താവിനിമയ ഉപഗ്രഹങ്ങള്‍ക്ക് സ്വതന്ത്രമായി ബഹിരാകാശ പ്രവേശനം സാധ്യമാക്കാനും, ദേശീയാവശ്യങ്ങള്‍ നിറവേറ്റാനും, വിക്ഷേപണ സേവനങ്ങളുടെ അന്താരാഷ്ട്ര കമ്പോളത്തില്‍, വാണിജ്യ ശേഷി ശക്തിപ്പെടുത്താനും കുറഞ്ഞ ചെലവിലുള്ള കാര്യക്ഷമമായ വാഹനമായി ജിഎസ്എല്‍വി എംകെ 3 നെ മാറ്റാനും ഈ തുടര്‍പദ്ധതിക്ക് സാധിക്കും.
സാമൂഹികക്ഷേമ സംഘടനകളുമായി പ്രധാനമന്ത്രി ആശയവിനിമയം നടത്തി

സാമുഹികക്ഷേമത്തിനായി പ്രവര്‍ത്തിക്കുന്ന സംഘടനകളുമായി വിഡിയോ കോണ്‍ഫറന്‍സിലൂടെ പ്രധാനമന്ത്രി ശ്രീ നരേന്ദ്രമോദി ആശയവിനിമയം നടത്തി. കോവിഡ്-19 നെ നേരിടുന്നതിനായി രാജ്യമാകെ തന്നെ അതിയായ ഉന്മേഷവും മനോധൈര്യവും ക്ഷമയും പ്രകടിപ്പിക്കുന്നതായി പ്രധാനമന്ത്രി പറഞ്ഞു. മനുഷ്യവര്‍ഗ്ഗത്തെ സേവിക്കുന്നതിനായി സംഘടനകള്‍ കാണിക്കുന്ന അര്‍പ്പണത്തെയും പ്രതിജ്ഞാബദ്ധതയെയും പ്രശംസിച്ചുകൊണ്ട്, പാവപ്പെട്ടവരേയും താഴേക്കിടയിലുള്ളവരേയും സേവിക്കുകയാണ് രാജ്യത്തെ സേവിക്കുന്നതിനുള്ള ഏറ്റവും മികച്ച വഴിയെന്ന് മഹാത്മാഗാന്ധി പറയുന്നത് അദ്ദേഹം ഓര്‍മ്മിപ്പിച്ചു. മാനുഷിക സമീപനം, ജനങ്ങളിലേക്ക് വലിയ തോതിലുള്ള എത്തിച്ചേരലും ബന്ധപ്പെടലും, സേവനത്തിനുള്ള മനോനില എന്നീ മൂന്നു സവിശേഷതകള്‍ ഉള്ളതിനാല്‍ ഇത്തരം സംഘടനകള്‍ക്കു സംശയത്തിനതീതമായ വിശ്വാസ്യതയുണ്ട്. രാജ്യം മുമ്പൊന്നുമില്ലാത്തതരത്തിലുള്ള പ്രതിസന്ധി അഭിമുഖീകരിക്കുന്നതിനാല്‍ തന്നെ ഈ സംഘടനകളുടെ സേവനങ്ങളും അവരുടെ സ്രോതസുകളും മുമ്പൊരിക്കലുമില്ലാത്ത തരത്തില്‍ ആവശ്യവുമാണ്. പാവപ്പെട്ടവര്‍ക്ക് വേണ്ട അടിസ്ഥാന ആവശ്യങ്ങള്‍ ഒരുക്കുന്നതിനും അവരുടെ മെഡിക്കല്‍ സൗകര്യങ്ങളും ഒപ്പം സന്നദ്ധപ്രവര്‍ത്തകരെയും, രോഗികളെയും ആവശ്യക്കാരെയും സേവിക്കുന്നതിന് സമര്‍പ്പിക്കുന്നതിനുമായി ഈ സംഘടനകള്‍ക്ക് വലിയ പങ്ക് വഹിക്കാന്‍ കഴിയുമെന്ന് അദ്ദേഹം പറഞ്ഞു. ഈ വെല്ലുവിളി മറികടക്കുന്നതിനായി രാജ്യത്തിന് ഹ്രസ്വകാല നടപടികളും ദീര്‍ഘകാല വീക്ഷണവും അനിവാര്യമാണെന്നതും അദ്ദേഹം ഉയര്‍ത്തിക്കാട്ടി. അന്ധവിശ്വാസം, വിശ്വാസം, തെറ്റായ വിവരങ്ങള്‍ എന്നിവരെ എതിര്‍ക്കുന്നതില്‍ അവര്‍ക്ക് വലിയ പങ്ക് വഹിക്കാനുണ്ടെന്നും പ്രധാനമന്ത്രി കൂട്ടിച്ചേര്‍ത്തു. വിശ്വാസത്തിന്റെ പേരില്‍ ജനങ്ങള്‍ ചിലയിടത്ത് കൂട്ടം കൂടുകയും സാമൂഹിക അകലം പാലിക്കല്‍ നിര്‍ദ്ദേശങ്ങളെ അവജ്ഞയോടെ തള്ളുകയുമാണെന്ന് ചൂണ്ടിക്കാട്ടിയ അദ്ദേഹം, വൈറസ് വ്യാപനത്തെ നിയന്ത്രിക്കുന്നതിന് സാമൂഹിക അകലംപാലിക്കലിന്റെ പ്രാധാന്യം പ്രചരിപ്പിക്കേണ്ടത് ആവശ്യമാണെന്നു കൂട്ടിച്ചേര്‍ത്തു. സങ്കീര്‍ണ്ണമായ ഈ സ്ഥിതിയില്‍ സാമര്‍ത്ഥ്യത്തോടെ ഗതിനിയന്ത്രണം നടത്തുന്നതിന് പ്രധാനമന്ത്രി വഹിക്കുന്ന നേതൃപരമായ പങ്കിന സാമൂഹികക്ഷേമ സംഘടനകളുടെ പ്രതിനിധികള്‍ പ്രശംസിച്ചു. വൈറസിന്റെ വ്യാപനം തടയുന്നതിന് ഗവണ്‍മെന്റ് സ്വീകരിച്ച സജീവമായ നടപടികളെ അവര്‍ അഭിനന്ദിച്ചു. പി.എം-കെയേഴ്സ് ഫണ്ടിന് പിന്തുണ വാഗ്ദാനം ചെയ്ത അവര്‍ ഈ പ്രതിസന്ധിഘട്ടത്തില്‍ അവരുടെ തൊഴില്‍ ശക്തി പൂര്‍ണ്ണമായും രാജ്യ സേവനത്തിന് വേണ്ടി സമര്‍പ്പിക്കുമെന്ന് ഉറപ്പുനല്‍കുകയും ചെയ്തു. ഡിജിറ്റല്‍ മാര്‍ഗ്ഗങ്ങളിലൂടെയുള്ള ബോധവല്‍ക്കരണം, അവശ്യസാധനങ്ങളുടെ വിതരണം, ഭക്ഷണപ്പൊതികളും സാനിറ്റൈസറുകളും മരുന്നുകളും എത്തിക്കല്‍, ആവശ്യമുള്ളവര്‍ക്ക് മെഡിക്കല്‍ സഹായത്തിന് വേണ്ട വ്യവസ്ഥകള്‍ എന്നിവയിലൂടെ ഇപ്പോള്‍ നടത്തികൊണ്ടിരിക്കുന്ന പ്രവര്‍ത്തനങ്ങളെക്കുറിച്ചും അവര്‍ സംസാരിച്ചു. ബോധവല്‍ക്കരണം വ്യാപിപ്പിക്കേണ്ടതിന്റെയും പാവപ്പെട്ടവര്‍ക്കും ആവശ്യക്കാര്‍ക്കുംഅവശ്യവസ്തുക്കള്‍, മെഡിക്കല്‍ സൗകര്യത്തിന് വേണ്ട വ്യവസ്ഥകള്‍ എന്നിവ ഒരുക്കികൊടുക്കേണ്ടതിന്റെയും കോവിഡ്-19 ബാധിച്ചവരെ സേവിക്കുന്നതിന് സന്നദ്ധപ്രവര്‍ത്തകരെ അര്‍പ്പിക്കുന്നതിന്റെയും പ്രാധാന്യത്തെക്കുറിച്ച് പ്രധാനമന്ത്രി ആവര്‍ത്തിച്ചു. മെഡിക്കല്‍, ശാസ്ത്രീയ ഉപദേശങ്ങളും പ്രചരിപ്പിക്കുന്നതോടൊപ്പം തെറ്റായ വിവരങ്ങളെ പ്രതിരോധിക്കുന്നതിനുമുള്ള പ്രാധാന്യത്തിനും അദ്ദേഹം ഊന്നല്‍ നല്‍കി. മഹാമാരി ഉയര്‍ത്തുന്ന വെല്ലുവിളിയെ അഭിമുഖീകരിക്കുന്നതിന് ഒന്നിച്ച് പ്രവര്‍ത്തിക്കേണ്ടതിന്റെ ആവശ്യകതയ്ക്കു പ്രധാനമന്ത്രി അടിവരയിട്ടു. പ്രധാനമന്ത്രിയുടെ ഉപദേഷ്ടാവും നീതി ആയോഗ് സി.ഇ.ഒയും ആശയവിനിമയത്തില്‍ പങ്കെടുത്തു.
ശ്രീ മോത്തിലാല്‍ വോറാ ജിയുടെ വിയോഗത്തില്‍ പ്രധാനമന്ത്രി അനുശോചിച്ചു

ശ്രീ മോത്തിലാല്‍ വോറാജിയുടെ ദേഹവിയോഗത്തില്‍ പ്രധാനമന്ത്രി നരേന്ദ്രമോദി ദുഃഖം രേഖപ്പെടുത്തി. '' പതിറ്റാണ്ടുകള്‍ നീണ്ടുനിന്ന രാഷ്ട്രീയ ജീവിതത്തില്‍ വിശാലമായ ഭരപരവും സംഘടാപരവുമായ പരിചയമുള്ള മുതിര്‍ന്ന കോണ്‍ഗ്രസ് നേതാക്കളില്‍പ്പെട്ട വ്യക്തിയാണ് ശ്രീ മോത്തിലാല്‍ വോറാജി. അദ്ദേഹത്തിന്റെ ദേഹവിയോഗം ദുഃഖിപ്പച്ചു. അദ്ദേഹത്തിന്റെ കുടുംബത്തിനും അഭ്യുദയകാംക്ഷികള്‍ക്കും ആദരാജ്ഞലികള്‍. ഓം ശാന്തി'' ഒരു ട്വീറ്റില്‍ പ്രധാനമന്ത്രി പറഞ്ഞു
കാഠ്മണ്ഡുവിലെ പശുപതിനാഥ് ധര്‍മശാല പ്രധാനമന്ത്രി ഉദ്ഘാടനം ചെയ്തു

പ്രധാനമന്ത്രി ശ്രീ. നരേന്ദ്ര മോദിയും നേപ്പാള്‍ പ്രധാനമന്ത്രി ശ്രീ. കെ.പി.ഒലിയും ചേര്‍ന്ന് കാഠ്മണ്ഡുവിലെ പശുപതിനാഥ് ധര്‍മസ്ഥലയുടെ ഉദ്ഘാടനം നിര്‍വഹിച്ചു. ഓരോ തവണ സന്ദര്‍ശിക്കുമ്പോഴും കാഠ്മണ്ഡുവിലെ ജനങ്ങളുടെ സ്‌നേഹം അനുഭവപ്പെടുന്നുണ്ടെന്നു ചടങ്ങില്‍ പ്രസംഗിക്കവേ പ്രധാനമന്ത്രി പറഞ്ഞു. നേപ്പാളിന് ഇന്ത്യയോടു പ്രത്യേക പ്രതിപത്തിയുണ്ടെന്ന് അദ്ദേഹം കൂട്ടിച്ചേര്‍ത്തു. നേരത്തേ നേപ്പാളിലെ പശുപതിനാഥ ക്ഷേത്രം ഉള്‍പ്പെടെയുള്ള ക്ഷേത്രങ്ങള്‍ സന്ദര്‍ശിച്ച കാര്യം പ്രധാനമന്ത്രി അനുസ്മരിച്ചു. ഇന്ത്യയും നേപ്പാളുമായുള്ള ആധ്യാത്മികബന്ധം കാലത്തിനും ദൂരത്തിനും അതീതമാണെന്ന് അദ്ദേഹം ചൂണ്ടിക്കാട്ടി. എന്നിരിക്കെ, ധര്‍മസ്ഥല ഉദ്ഘാടനം ചെയ്യാന്‍ സാധിച്ചതില്‍ തനിക്കു സന്തോഷമുണ്ടെന്നും പ്രധാനമന്ത്രി പറഞ്ഞു. ഇന്ത്യയുമായുള്ള ബന്ധം ശക്തമാക്കുന്നതിനപ്പുറം പശുപതിനാഥ്, മുക്തിനാഥ്, ജന്‍കിധാം ക്ഷേത്രങ്ങള്‍ നേപ്പാളിന്റെ നാനാത്വത്തില്‍ ഏകത്വത്തെ പ്രഖ്യാപിക്കുന്നതുകൂടി ആണെന്നു ശ്രീ. മോദി ഓര്‍മിപ്പിച്ചു. കാഠ്മണ്ഡു നഗരത്തില്‍ പ്രകടമാകുന്ന ഹിന്ദുയിസത്തിന്റെയും ബുദ്ധിസത്തിന്റെയും മൂല്യമേറിയ പാരമ്പര്യത്തെക്കുറിച്ചു പ്രധാനമന്ത്രി ചൂണ്ടിക്കാട്ടി. ഇന്ത്യയും നേപ്പാളുമായി മെച്ചപ്പെട്ട ബന്ധം രൂപപ്പെടുന്നതില്‍ ബുദ്ധിസത്തിനുള്ള പങ്ക് നിര്‍ണായകമാണെന്നും അദ്ദേഹം തുടര്‍ന്നു വ്യക്തമാക്കി. ഇരു രാജ്യങ്ങളും തങ്ങളുടെ തിളക്കമാര്‍ന്ന പാരമ്പര്യത്തില്‍ അഭിമാനിക്കുന്നുവെന്നു പ്രധാനമന്ത്രി ചൂണ്ടിക്കാട്ടി. വികസനം ഉണ്ടാവുകയും സമൂഹത്തിലെ ദുര്‍ബലരുടെയും പാര്‍ശ്വവല്‍ക്കരിക്കപ്പെട്ടവരുടെയും നില മെച്ചപ്പെടുകയും വേണമെന്ന ആശയത്തിനു മുന്‍തൂക്കം നല്‍കിയുള്ളതായിരുന്നു അദ്ദേഹത്തിന്റെ പ്രസംഗം. ഇന്ത്യ സാമ്പത്തിക വികസനത്തിന്റെ പുതിയ ഉയരങ്ങള്‍ താണ്ടുകയാണെന്നും 'എല്ലാവര്‍ക്കും ഒപ്പം, എല്ലാവര്‍ക്കും വികാസം' എന്ന വീക്ഷണം നേപ്പാള്‍ ജനതയെക്കൂടി ഉള്‍പ്പെടുത്തി ഉള്ളതാണെന്നും പ്രധാനമന്ത്രി ചൂണ്ടിക്കാട്ടി. നേപ്പാളില്‍ രാഷ്ട്രീയസുസ്ഥിരത ഉണ്ടെന്നത് ഇന്ത്യയെ ആഹ്ലാദിപ്പിക്കുന്നുവെന്ന് അദ്ദേഹം തുടര്‍ന്നു വ്യക്തമാക്കി. നേപ്പാളിന് എപ്പോഴും ഇന്ത്യയുടെ പിന്‍തുണ ഉണ്ടാകുമെന്നു പ്രധാനമന്ത്രി ഉറപ്പുനല്‍കി.
വിശ്വകർമ ജയന്തി ദിനത്തിൽ പ്രധാനമന്ത്രി ജനങ്ങളെ അഭിവാദ്യം ചെയ്തു

വിശ്വകര്‍മ ജയന്തി ദിനത്തില്‍ പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിവാദ്യം ചെയ്തു. ഒരു ട്വീറ്റില്‍ പ്രധാനമന്ത്രി പറഞ്ഞു : 'വിശ്വകര്‍മ ജയന്തിയുടെ ശുഭദിനത്തില്‍ നിങ്ങള്‍ക്കെല്ലാവര്‍ക്കും അഭിവാദ്യങ്ങള്‍. ദേവശില്പിയുടെ അനുഗ്രഹം എപ്പോഴും ജനങ്ങള്‍ക്ക് ഉണ്ടാകട്ടെ, നമ്മുടെ രാജ്യം പുരോഗതിയുടെയും സമൃദ്ധിയുടെയും പുതിയ ഉയരങ്ങള്‍ കൈവരിക്കട്ടെ.
സ്റ്റാര്‍ട്ട്-അപ് ഇന്ത്യ പ്രസ്ഥാനവും സ്റ്റാര്‍ട്ടപ്പുകളെ പ്രോല്‍സാഹിപ്പിക്കാനുള്ള കര്‍മപദ്ധതിയും പ്രധാനമന്ത്രി ഉദ്ഘാടനം ചെയ്തു

സ്റ്റാര്‍ട്ട്-അപ് ഇന്ത്യ സംരംഭം ന്യൂഡെല്‍ഹിയില്‍ പ്രധാനമന്ത്രി ശ്രീ.നരേന്ദ്ര മോദി ഉദ്ഘാടനം ചെയ്തു. ഇന്നു വൈകിട്ടു നടന്ന ഉദ്ഘാടനച്ചടങ്ങിനെത്തുടര്‍ന്ന് സംരംഭകത്വത്തിന്റെ വിവിധ വശങ്ങള്‍ ചര്‍ച്ചചെയ്യുന്ന ഏകദിന ശില്‍പശാല നടന്നു. ഒരു സാങ്കല്‍പിക പ്രദര്‍ശനം സന്ദര്‍ശിച്ച പ്രധാനമന്ത്രി സ്റ്റാര്‍ട്ടപ്പ് സംരംഭകരുമായി ആശയവിനിമയം നടത്തി. പ്രധാനമന്ത്രി പ്രസംഗിക്കുന്നതിനു മുമ്പായി പത്തു ശ്രദ്ധേയരായ സംരംഭകര്‍ അവരുടെ ചിന്തകളും അനുഭവങ്ങളും പങ്കുവെച്ചു. ഓഗസ്റ്റ 15നു താന്‍ സ്റ്റാര്‍ട്ട്-അപ് ഇന്ത്യ സംരംഭം പ്രഖ്യാപിച്ചപ്പോള്‍ ഫലത്തില്‍ ശ്രദ്ധിക്കാതെ പോയിരുന്നെങ്കിലും ഇപ്പോള്‍ ജനങ്ങള്‍ പദ്ധതിയെ ഉള്‍ക്കൊണ്ടുകഴിഞ്ഞുവെന്നു പ്രധാനമന്ത്രി പറഞ്ഞു. ജനങ്ങള്‍ നേരിടുന്ന ഒരു പ്രശ്‌നം പരിഹരിക്കാനുള്ള ഊര്‍ജമുള്ളതോ ആശയമുള്ളതോ ആയ വ്യക്തികളാണു വിജയകരമായ സ്റ്റാര്‍ട്ടപ്പുകള്‍ക്കു തുടക്കമിടുകയെന്ന് അദ്ദേഹം ചൂണ്ടിക്കാട്ടി. പണമുണ്ടാക്കുക എന്നതാകരുത് പ്രധാന ലക്ഷ്യമെന്നും അത് ഉപലക്ഷ്യമേ ആകാവൂ എന്നും പ്രധാനമന്ത്രി പറഞ്ഞു. മറ്റുള്ളവരോടുള്ള ആര്‍ദ്രതയാണു സംരംഭങ്ങളെ പൊതുവേ മുന്നോട്ടു നയിക്കുന്നതെന്നും ശ്രി.നരേന്ദ്ര മോദി കൂട്ടിച്ചേര്‍ത്തു. ഇന്ത്യയിലെ യുവാക്കളെ തൊഴില്‍ തേടുന്നവരില്‍ നിന്ന് തൊഴില്‍ നല്‍കുന്നവരിലേക്കു മാറ്റിയെടുക്കണമെന്നാണ് ആഗ്രഹിക്കുന്നതെന്ന് അദ്ദേഹം വ്യക്തമാക്കി. ഒരു സ്റ്റാര്‍ട്ട്-അപ്പിനു കേവലം അഞ്ചു പേര്‍ക്കു തൊഴില്‍ നല്‍കാന്‍ സാധിക്കുമെങ്കില്‍ അതു മഹത്തായ രാഷ്ട്രസേവനമാണെന്നു പ്രധാനമന്ത്രി ചൂണ്ടിക്കാട്ടി. കൃഷിനാശം, സൈബര്‍ സുരക്ഷ തുടങ്ങി യുവസംരംഭകര്‍ ശ്രദ്ധ കേന്ദ്രീകരിക്കേണ്ട ചില മേഖലകള്‍ ശ്രീ. നരേന്ദ്ര മോദി എടുത്തുപറഞ്ഞു. സ്റ്റാര്‍ട്ട്-അപ് കര്‍മപദ്ധതിയിലെ പ്രധാന കാര്യങ്ങള്‍ ചൂണ്ടിക്കാട്ടിയ അദ്ദേഹം സ്റ്റാര്‍ട്ട്-അപ്പുകള്‍ക്കു സാമ്പത്തിക സഹായം നല്‍കുന്നതിനായി പതിനായിരം കോടി രൂപയുടെ ഫണ്ട് സ്വരൂപിക്കുമെന്നു ഉറപ്പുനല്‍കി. സ്റ്റാര്‍ട്ട്-അപ്പുകള്‍ പ്രവര്‍ത്തനം തുടങ്ങി ആദ്യത്തെ മൂന്നു വര്‍ഷം ആദായനികുതി അടയ്‌ക്കേണ്ടതില്ലെന്നു ശ്രീ. നരേന്ദ മോദി വ്യക്തമാക്കി. സ്റ്റാര്‍ട്ട് അപ്പുകള്‍ക്കായി ലളിതമായ എക്‌സിറ്റ് പോളിസി രൂപീകരിക്കാന്‍ ഗവണ്‍മെന്റ് ശ്രമിച്ചുവരികയാണ്. സ്റ്റാര്‍ട്ട്-അപ്പുകളുടെ പേറ്റന്റ് അപേക്ഷകളില്‍ ദ്രുതഗതിയില്‍ തീരുമാനമെടുക്കാനുള്ള സംവിധാമൊരുക്കുന്നതിനെക്കുറിച്ചും ഗവണ്‍മെന്റ് പഠിച്ചുവരികയാണ്. സ്റ്റാര്‍ട്ട്-അപ് ബിസിന്സ്സുകള്‍ക്ക് പേറ്റന്റിന് അപേക്ഷിക്കാന്‍ ഫീസില്‍ 80 ശതമാനം ഇളവ് അദ്ദേഹം പ്രഖ്യാപിച്ചു. ഒമ്പതു തൊഴില്‍നിയമങ്ങള്‍ക്കും പരിസ്ഥിതിനിയമത്തിനുമായി സംരംഭകര്‍ സ്വയം സാക്ഷ്യപ്പെടുത്തുന്ന നിയന്ത്രണസംവിധാനം രൂപീകരിക്കുമെന്നു പ്രധാനമന്ത്രി പറഞ്ഞു. കണ്ടുപിടിത്തങ്ങള്‍ക്ക് ഊര്‍ജം പകരാനായി അടല്‍ ഇന്നൊവേഷന്‍ മിഷനു തുടക്കമിടുമെന്നും ശ്രീ. നരേന്ദ്ര മോദി വ്യക്തമാക്കി.
അമേരിക്കൻ പ്രസിഡന്റുമായുള്ള ഉഭയകക്ഷി യോഗത്തിൽ പ്രധാനമന്ത്രിയുടെ ആമുഖ പരാമർശങ്ങൾ

മിസ്റ്റർ പ്രസിഡൻറ്, താങ്കളെ കണ്ടുമുട്ടുന്നതിൽ എപ്പോഴും വലിയ സന്തോഷമുണ്ട്. ഇന്ന് ഞങ്ങൾ ക്രിയാത്മകവും ഉപയോഗപ്രദവുമായ മറ്റൊരു ക്വാഡ് ഉച്ചകോടിയിലും ഒരുമിച്ച് പങ്കെടുത്തു. ഇന്ത്യ-യുഎസ്എ തന്ത്രപരമായ പങ്കാളിത്തം യഥാർത്ഥത്തിൽ വിശ്വാസത്തിന്റെ പങ്കാളിത്തമാണ്. നമ്മുടെ പങ്കിട്ട മൂല്യങ്ങളും സുരക്ഷയുൾപ്പെടെ പല മേഖലകളിലുമുള്ള നമ്മുടെ പൊതു താൽപ്പര്യങ്ങളും ഈ വിശ്വാസത്തിന്റെ ബന്ധങ്ങളെ ശക്തിപ്പെടുത്തി. നമ്മുടെ ജനങ്ങൾ തമ്മിലുള്ള ബന്ധവും അടുത്ത സാമ്പത്തിക ബന്ധങ്ങളും നമ്മുടെ പങ്കാളിത്തത്തെ അദ്വിതീയമാക്കുന്നു. നമുക്കിടയിലുള്ള വ്യാപാരവും നിക്ഷേപവും തുടർച്ചയായി വികസിച്ചുകൊണ്ടിരിക്കുന്നു, എന്നിരുന്നാലും അത് ഇപ്പോഴും നമ്മുടെ സാധ്യതകൾക്ക് താഴെയാണ്. നാം തമ്മിലുള്ള ഇന്ത്യ-യുഎസ്എ നിക്ഷേപ പ്രോത്സാഹന ഉടമ്പടിയോടെ, നിക്ഷേപത്തിന്റെ ദിശയിൽ വ്യക്തമായ പുരോഗതി കാണുമെന്ന് എനിക്ക് ഉറപ്പുണ്ട്. സാങ്കേതിക മേഖലയിൽ നാം ഉഭയകക്ഷി സഹകരണം വർദ്ധിപ്പിക്കുകയും ആഗോള വിഷയങ്ങളിൽ പരസ്പര ഏകോപനം ശക്തിപ്പെടുത്തുകയും ചെയ്യുന്നു. ഇന്തോ-പസഫിക് മേഖലയെക്കുറിച്ച് നമ്മുടെ രണ്ട് രാജ്യങ്ങളും ഒരേ കാഴ്ചപ്പാട് പങ്കിടുന്നു, ഉഭയകക്ഷി തലത്തിൽ മാത്രമല്ല, സമാന ചിന്താഗതിക്കാരായ മറ്റ് രാജ്യങ്ങളുമായി നമ്മുടെ പങ്കിട്ട മൂല്യങ്ങളും പൊതു താൽപ്പര്യങ്ങളും സംരക്ഷിക്കാൻ പ്രവർത്തിക്കുന്നു. ഇന്നലെ പ്രഖ്യാപിച്ച ക്വാഡും ഐപിഇഎഫും ഇതിന്റെ സജീവ ഉദാഹരണങ്ങളാണ്. ഇന്ന് നമ്മുടെ ചർച്ച ഈ ക്രിയാത്‌മകതയ്ക്ക് ആക്കം കൂട്ടാൻ കൂടുതൽ വേഗത നൽകും. ഇന്ത്യയും യുഎസ്എയും തമ്മിലുള്ള സൗഹൃദം ആഗോള സമാധാനത്തിനും സ്ഥിരതയ്ക്കും, ഭൂമിയുടെ സുസ്ഥിരതയ്ക്കും, മനുഷ്യരാശിയുടെ ക്ഷേമത്തിനും വേണ്ടിയുള്ള ഒരു ശക്തിയായി തുടരുമെന്ന് എനിക്ക് ഉറപ്പുണ്ട്. –ND–
റാണി ലക്ഷ്മി ഭായിയുടെ ജയന്തി ദിനത്തില്‍ പ്രധാനമന്ത്രിയുടെ ശ്രദ്ധാഞ്ജലി

പ്രധാനമന്ത്രി ശ്രീ. നരേന്ദ്ര മോദി റാണി ലക്ഷ്മി ഭായിക്ക് അവരുടെ ജയന്തി ദിനത്തില്‍ ശ്രദ്ധാഞ്ജലി അര്‍പ്പിച്ചു. ‘റാണി ലക്ഷ്മി ഭായി ഓരോ ഇന്ത്യാക്കാരനും പ്രചോദനത്തിന്റെ ഉറവിടമാണ്. വിപത് കാലത്ത് അവര്‍ പ്രദര്‍ശിപ്പിച്ച മനക്കരുത്തും, കോളനി വല്‍ക്കരണത്തിനെതിരെയുള്ള ഉറച്ച എതിര്‍പ്പും ഒരിക്കലും വിസ്മരിക്കപ്പെടില്ല. അവരെ പോലുള്ള മഹാത്മാക്കള്‍ കാരണമാണ് ഇന്ത്യ സ്വാതന്ത്ര്യം നേടിയത്. അവരുടെ ജയന്തി ദിനത്തില്‍ അവരെ അനുസ്മരിക്കുന്നു’, പ്രധാനമന്ത്രി പറഞ്ഞു.
ഇന്ത്യയുടെ ആദ്യ തദ്ദേശീയ ബഹിരാകാശ ഷട്ടിലായ ആര്‍.എല്‍.വി-റ്റി.ഡി യുടെ വിക്ഷേപണത്തിന് ഐ.എസ്.ആര്‍.ഒ. ശാസ്ത്രജ്ഞര്‍ക്ക് പ്രധാനമന്ത്രിയുടെ അഭിനന്ദനം.

ബഹിരാകാശ ദൗത്യങ്ങള്‍ക്ക് ആവര്‍ത്തിച്ച് ഉപയോഗിക്കാവുന്ന തദ്ദേശീയമായി നിര്‍മ്മിച്ച ആദ്യ ഇന്ത്യന്‍ സ്‌പെയിസ് ഷട്ടില്‍ ആര്‍.എല്‍.വി-റ്റി.ഡി യുടെ വിജയകരമായ വിക്ഷേപണത്തിന് പ്രധാനമന്ത്രി ശ്രീ. നരേന്ദ്ര മോദി ഐ.എസ്.ആര്‍.ഒ യിലെ ശാസ്ത്രജ്ഞരെ അഭിനന്ദിച്ചു. ”നമ്മുടെ ശാസ്ത്രജഞരുടെ കഠിനാധ്വാനത്തിന്റെ ഫലമാണ് ഈ വിക്ഷേപണം. അവര്‍ക്ക് അഭിനന്ദനങ്ങള്‍. അത്യധികം ഊര്‍ജ്ജസ്വലതയോടും, അര്‍പ്പണ മനോഭാവത്തോടുംകൂടിയുള്ള നമ്മുടെ ശാസ്ത്രജ്ഞരുടെയും ഐ.എസ്.ആര്‍.ഒയുടെയും വര്‍ഷങ്ങളായുള്ള പ്രവര്‍ത്തനം നിസ്തുലവും പ്രചോദനകരവുമാണ്” പ്രധാനമന്ത്രി പറഞ്ഞു.
റിച്ചാര്‍ഡ്‌സണ്‍ & ക്രൂദ്ദാസിന്റെ കേന്ദ്ര വായ്പ ഓഹരിയാക്കും ; നികുതി എഴുതിത്തള്ളും

കേന്ദ്ര പൊതുമേഖല സംരംഭമായ റിച്ചാര്‍ഡ്‌സണ്‍ & ക്രൂദ്ദാസ് ലിമിറ്റഡിനെ (1962) വ്യവസായ ധനകാര്യ പുനസംഘടനാ ബോര്‍ഡിന്റെ അധികാര പരിധിയില്‍ നിന്ന് പുറത്തുകൊണ്ടുവരുന്നതിനുള്ള കേന്ദ്ര ഘനവ്യവസായ വകുപ്പിന്റെ നിര്‍ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന യോഗം അനുമതി നല്‍കി. കമ്പനിക്ക് കേന്ദ്ര ഗവണ്‍മെന്റ് നല്‍കിയ 101.78 കോടി രൂപയുടെ വായ്പയും അതിന്റെ പലിശയായ 424.81 കോടി രൂപയും ഓഹരിയാക്കി മാറ്റും. കമ്പനിയുടെ നാഗപൂര്‍, ചെന്നൈ യൂണിറ്റുകളിലെ ഓഹരി വിറ്റഴിക്കലിനും കമ്പനിയുടെ മുബൈയിലെ പ്രവര്‍ത്തനങ്ങള്‍ മറ്റെവിടേയ്‌ക്കെങ്കിലും മാറ്റുന്നതിനും മന്ത്രിസഭ തത്വത്തില്‍ അംഗീകാരം നല്‍കി. കമ്പനിയിലെ മുബൈയില്‍ ഭൂമി പാട്ട വ്യവസ്ഥയില്‍ നിന്ന് മാറ്റി ഗവണ്‍മെന്റിന്റെ മാര്‍ഗ നിര്‍ദ്ദേശപ്രകാരം ഫലപ്രദമായി ഉപയോഗിക്കാനും തീരുമാനിച്ചിട്ടുണ്ട്.